ΟΔΗΓΙΑ 97/19/ΕΚ ΤΗΣ ΕΠΙΤΡΟΠΗΣ της 18ης Απριλίου 1997 για την προσαρμογή στην τεχνική πρόοδο της οδηγίας 70/221/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με τις δεξαμενές υγρού καυσίμου και την οπίσθια προφύλαξη έναντι ενσφηνώσεως των μηχανοκίνητων οχημάτων και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 70/221/ΕΟΚ του Συμβουλίου, της 20ής Μαρτίου 1970, περί προσεγγίσεως των νομοθεσιών των κρατών μελών σχετικά με τις δεξαμενές υγρού καυσίμου και την οπίσθια προφύλαξη έναντι ενσφηνώσεως των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 81/333/ΕΟΚ της Επιτροπής (2), και ιδίως το άρθρο 3, Εκτιμώντας: ότι η οδηγία 70/221/ΕΟΚ αποτελεί μια από τις επιμέρους οδηγίες για τη διαδικασία έγκρισης τύπου ΕΚ που έχει θεσπιστεί με την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσέγγισης των νομοθεσιών των κρατών μελών που αφορούν την έγκριση τύπου των μηχανοκινήτων οχημάτων και των ρυμουλκουμένων τους (3), όπως τροποποιήθηκε τελευταία από την οδηγία 96/79/ΕΚ του Ευρωπαϊκού Κοινοβουλίου και του Συμβουλίου (4) 7 ότι, κατά συνέπεια, εφαρμόζονται στην οδηγία 70/221/ΕΟΚ οι προβλεπόμενες από την οδηγία 70/156/ΕΟΚ διατάξεις σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων 7 ότι, συγκεκριμένα, βάσει του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ, απαιτείται σε κάθε επιμέρους οδηγία να επισυνάπτεται έγγραφο πληροφοριών που περιλαμβάνει τα σχετικά σημεία του παραρτήματος Ι της οδηγίας 70/156/ΕΟΚ, καθώς και πιστοποιητικό εγκρίσεως τύπου συντεταγμένο με βάση το παράρτημα VI της οδηγίας 70/156/ΕΟΚ, ώστε να καθίσταται δυνατή η μηχανογράφηση της έγκρισης τύπου 7 ότι οι παρούσες τροποποιήσεις αφορούν μόνο διοικητικές διατάξεις της οδηγίας 70/221/ΕΟΚ 7 ότι δεν είναι συνεπώς αναγκαίο να ακυρωθούν οι εγκρίσεις που χορηγήθηκαν δυνάμει της οδηγίας 70/221/ΕΟΚ ούτε να αποτραπεί η ταξινόμηση, πώληση και θέση σε κυκλοφορία νέων οχημάτων που καλύπτονται από τις εγκρίσεις αυτές 7 ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής προσαρμογής στην τεχνική πρόοδο, που έχει συσταθεί με την οδηγία 70/156/ΕΟΚ, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η οδηγία 70/221/ΕΟΚ τροποποιείται ως εξής: 1. Το άρθρο 1 αντικαθίσταται από το ακόλουθο κείμενο: «Άρθρο 1 Ως όχημα κατά της έννοια της παρούσας οδηγίας νοείται κάθε όχημα που προωθείται με πετρελαιοκινητήρα, που προορίζεται να κυκλοφορεί επί οδού, με ή χωρίς αμάξωμα, που έχει τουλάχιστον τέσσερις τροχούς και εκ κατασκευής μεγίστη ταχύτητα μεγαλύτερη των 25 χιλιομέτρων/ώρα καθώς και τα ρυμουλκούμενά του, εξαιρουμένων των οχημάτων που μετακινούνται επί σιδηροτροχιών, των γεωργικών και δασικών ελκυστήρων και των κινητών μηχανημάτων.» 2. Το άρθρο 2 τροποποιείται ως εξής: α) στην παράγραφο 2 η φράση: «. . . κατά την έννοια του άρθρου 9α της οδηγίας 70/156/ΕΟΚ και που έχει τοποθετηθεί σύμφωνα με τις προδιαγραφές του παραρτήματος σημείο ΙΙ.5» αντικαθίσταται από τη φράση: «. . . κατά την έννοια του άρθρου 2 της οδηγίας 70/156/ΕΟΚ και που έχει τοποθετηθεί σύμφωνα με τις προδιαγραφές του παραρτήματος ΙΙ σημείο 5» 7 β) στην παράγραφο 3, η φράση: «. . . κατά την έννοια του άρθρου 9α της οδηγίας 70/156/ΕΟΚ πληροί τις προδιαγραφές που ανήκουν στο παράρτημα» αντικαθίσταται από τη φράση: «. . . κατά την έννοια του άρθρου 2 της οδηγίας 70/156/ΕΟΚ πληροί τις προδιαγραφές του παραρτήματος ΙΙ». 3. Το άρθρο 2α τροποποιείται ως εξής: α) στην παράγραφο 2 η φράση: «. . . κατά την έννοια του άρθρου 9α της οδηγίας 70/156/ΕΟΚ και που έχει τοποθετηθεί σύμφωνα με τις προδιαγραφές του παραρτήματος σημείο ΙΙ.5» αντικαθίσταται από τη φράση: «. . . κατά την έννοια του άρθρου 2 της οδηγίας 70/156/ΕΟΚ και έχει τοποθετηθεί σύμφωνα με τις προδιαγραφές του παραρτήματος ΙΙ σημείο 5» 7 β) στην παράγραφο 3, οι όροι «άρθρου 9α» αντικαθίστανται από τους όρους «άρθρου 2». 4. Στο άρθρο 2β οι όροι «στο παράρτημα σημεία ΙΙ.2.1 και ΙΙ.2.2» αντικαθίστανται από τους όρους «στο παράρτημα ΙΙ σημεία 2.1 και 2.2». 5. Στο άρθρο 3 οι όροι «σημείο Ι» αντικαθίστανται από τους όρους «παράρτημα Ι». 6. Το παράρτημα αντικαθίσταται από το παράρτημα της παρούσας οδηγίας. Άρθρο 2 Από την 1η Ιανουαρίου 1997, τα κράτη μέλη: - δεν χορηγούν πλέον έγκριση τύπου ΕΚ σύμφωνα με το άρθρο 4 παράγραφος 1 και, κατά περίπτωση, το άρθρο 4 παράγραφος 4 της οδηγίας 70/156/ΕΟΚ και - μπορούν να αρνούνται τη χορήγηση εθνικής έγκρισης, για νέο τύπο οχήματος, και για λόγους που αφορούν τις δεξαμενές υγρών καυσίμων και τις διατάξεις οπίσθιας προστασίας έναντι ενσφηνώσεως, ή για νέο τύπο διάταξης οπίσθιας προστασίας έναντι ενσφηνώσεως ως ιδιαίτερη τεχνική ενότητα, εάν δεν πληρούνται οι απαιτήσεις της οδηγίας 70/221/ΕΟΚ, όπως τροποποιείται από την παρούσα οδηγία. Η παρούσα οδηγία δεν ακυρώνει τυχόν εγκρίσεις που χορηγήθηκαν στο παρελθόν βάσει της οδηγίας 70/221/ΕΟΚ, ούτε εμποδίζει την παράταση των εγκρίσεων αυτών, υπό τους όρους της οδηγίας βάσει της οποίας χορηγήθηκαν αρχικώς. Άρθρο 3 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο στις 30 Σεπτεμβρίου 1997, και ενημερώνουν αμέσως σχετικώς την Επιτροπή. Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των βασικών διατάξεων εσωτερικού δικαίου που θεσπίζουν στο πεδίο που διέπεται από την παρούσα οδηγία. Άρθρο 4 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Άρθρο 5 Η παρούσα οδηγία απευθύνεται στα κράτη μέλη. Βρυξέλλες, 18 Απριλίου 1997.

[Source: multi_eurlex | Tokens: 5395]